**POLITISK HAPPENING**

* **hvor vi kæmper mod Byfortætning, Beton og CO2.**

**TID**: **mandag d. 15.nov kl 16.00**

**STED**: Rådhuspladsen i Aarhus

**HAPPENING:** Afsløring af en Skamstøtte. ’Dronningen’ står for den officielle side af afsløringen. Hun har som bekendt et specielt godt øje til Aarhus. Og **herudover vil Svend Åge Petersen, der gennem en årrække har været aktivt involveret i protesterne mod den nuværende byudvikling, holde en tale.**

**BAGGRUND:** Et flertal af politikerne i Aarhus Byråd har igennem de sidste mange år tilladt byggematadorer og developer at **overbebygge** byens kvarterer og åndehuller. De fortjener derfor en skamstøtte.

Tidligere foregik byudviklingen efter en helheds-byplan, hvor alle borgeres interesser blev tilgodeset. Nu er parolen for flertallet i Aarhus Byråd: Fuld fart frem. **Jo højere og tættere** **- jo bedre**. Hvis der er et grønt område, skal det udnyttes. Bykongen har sat sig for, at byen **skal** vokse med 5.000 borgere årligt. For der skal flere skattekroner i kassen. Vores dejlige havnefront plastres til med højhuse med 20 -30- 42 etager. Det er ikke her sygeplejerskerne eller politiet kan bo. En 3-værelses lejlighed i Light House koster 7,5 mill.

I Risskov og Vejlby kører betonkanonerne i døgndrift. Der laves nye lokalplaner hver gang byggematadorerne forstyrres af den eksisterende lokalplan. I løbet af de sidste 8 år med lave renter er byens profil blevet ændret, Er det til gavn for os borgere? Mange lejligheder står nu tomme i det nybyggede. Holder prognosen med de 5000 nye borgere? Eller foretrækker de at bo i Ryomgård eller Odder? Måske er hjemmearbejdet kommet for at blive? Så kan vi borgere lige så godt bo på landet langt væk fra bilos og by fortætning.

Vores skamstøtte for Bykongen og Rådmanden for Teknik og Miljø er ikke hugget i sten, men bygget i træ. Derfor får den ikke en lang levetid. Men forhåbentlig opmærksomhed.

**ARRANGØRER:**

**Doughnutgruppen i Aarhus** & D**en Grønne Studenterbevægelse**

 